wannaphong/clean_thaiwikipedia huggingface dataset:
# พระเจ้าชัยวีรวรมัน
พระเจ้าชัยวีรวรมัน (สวรรคต ค.ศ. 1010) เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 1002 – 1010 เป็นพระอนุชาของพระเจ้าอุทัยทิตยวรมันที่ 1

พระราชประวัติ
พระเจ้าชยวีรวรมัน เป็นพระอนุชาของพระเจ้าอุทัยทิตยวรมันที่ 1 (ឧទ័យទិត្យវរ្ម័នទី១) พระมหากษัตริย์แห่งอาณาจักรพระนคร พระองค์ทรงครองราชสมบัติต่อจากพระเชษฐาและทำสงครามเพื่ออ้างสิทธิ์ในราชบัลลังก์กับ พระเจ้าสุริยวรมันที่ 1 ประชุมพงศาวดาร ฉบับกาญจนาภิเษก เล่ม 12. กรุงเทพฯ: กรมศิลปากร. 2549.George B. Walker (1955) Angkor Empire, Publisher: Signet Press, Original from the University of Michigan p.132  ที่ยกกองทัพมาทำสงครามเพื่อชิงราชสมบัติจาก พระเจ้าอุทัยทิตยวรมันที่ 1 เมื่อพระเชษฐาสวรรคตพระรัชทายาทคือชยวีรวรมันจึงเสด็จขึ้นครองราชบัลลังก์ต่อจากพระเชษฐาและทำสงครามเพื่อปกป้องราชบัลลังก์กับพระเจ้าสุริยวรมันที่ 1 ที่ทรงอ้างสิทธิ์ในราชบัลลังก์เขมรทางพระราชมารดา พระเจ้าสุริยวรมันที่ 1  ทรงพ่ายแพ้และยกทัพกลับเมืองละโว้ ในอีก 4 ปีต่อมาจึงทรงยกทัพกลับมาอีกครั้งพระเจ้าชยวีรวรมันทรงเสด็จออกรับศึกทรงพ่ายแพ้และสิ้นพระชนม์ในสนามรบในปี ค.ศ. 1010 Contributor: Asiatic Society (Calcutta, India) (1982) Asiatic Society Monograph Series, Volume 26, Publisher: Asiatic Society, Original from the University of California.พระเจ้าสุริยวรมันที่ 1 จึงเสด็จขึ้นครองราชสมบัติเป็นพระมหากษัตริย์พระนคร
# เทศบาลตำบลธัญญา
เทศบาลตำบลธัญญา เป็นเทศบาลตำบลซึ่งมีอาณาเขตครอบคลุมทั้งหมดของหมู่ 4 และพื้นที่บางส่วนของหมู่ที่ 1–3, 9, 12–14 ของตำบลธัญญา ในอำเภอกมลาไสย จังหวัดกาฬสินธุ์ เดิมมีฐานะเป็นสุขาภิบาลธัญญาที่จัดตั้งขึ้นใน พ.ศ. 2535 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 6,348 คน

พื้นที่เทศบาลตำบลธัญญาตั้งอยู่ทางทิศใต้ของอำเภอกมลาไสย อยู่ห่างจากที่ว่าการอำเภอกมลาไสยประมาณ 8.4 กิโลเมตร ศาลากลางจังหวัดกาฬสินธุ์ประมาณ 25 กิโลเมตร อยู่ห่างจากกรุงเทพมหานครประมาณ 515 กิโลเมตร มีพื้นที่รับผิดชอบ 9.00 ตารางกิโลเมตร หรือคิดเป็นพื้นที่ประมาณ 5,625.00 ไร่ ชุมชนหนาแน่นบริเวณทางแยกบ้านบ่อซึ่งมีทางหลวงแผ่นดินสองสายตัดผ่าน คือ ทางหลวงแผ่นดินหมายเลข 214 (กาฬสินธุ์–ช่องจอม) และทางหลวงแผ่นดินหมายเลข 2116 (ยางตลาด–ดอนตาล) เป็นย่านการค้าขายและเป็นย่านชุมชนหนาแน่นตลอดสองข้างทาง มีผู้ประกอบการค้าขายประมาณ 20% ของประชากรในเขตเทศบาลตำบลธัญญา
# เทศบาลตำบลกมลาไสย
เทศบาลตำบลกมลาไสย เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1, 4–5, 7, 11–12, 15 และบางส่วนของหมู่ที่ 14 ของตำบลกมลาไสย กับพื้นที่บางส่วนของหมู่ที่ 1–3, 5 ของตำบลหลักเมือง ในอำเภอกมลาไสย จังหวัดกาฬสินธุ์ เดิมมีฐานะเป็นสุขาภิบาลกมลาไสยซึ่งจัดตั้งขึ้นใน พ.ศ. 2498 และเป็นสุขาภิบาลแห่งแรกของจังหวัด ใน พ.ศ. 2517 ทางราชการได้จัดตั้งตำบลหลักเมืองขึ้นโดยแยกการปกครองบางส่วนจากตำบลกมลาไสย ทำให้สุขาภิบาลครอบคลุมพื้นที่บางส่วนของตำบลหลักเมืองด้วย ต่อมาใน พ.ศ. 2536 ได้ขยายเขตสุขาภิบาลโดยเพิ่มจากเดิมที่ครอบคลุมเพียงบางส่วนของตำบล ซึ่งนับเป็นเขตเทศบาลที่ยึดถืออยู่ในปัจจุบัน และได้รับการจัดตั้งเป็นเทศบาลตำบลใน พ.ศ. 2542 ณ พ.ศ. 2563 ในเขตเทศบาลมีประชากร 9,816 คน

พื้นที่เทศบาลตำบลกมลาไสยเป็นชุมชนที่อาศัยอยู่ในบริเวณศูนย์ราชการต่าง ๆ ของอำเภอกมลาไสย อยู่ห่างจากศาลากลางจังหวัดกาฬสินธุ์ประมาณ 17.6 กิโลเมตร และห่างจากกรุงเทพมหานครประมาณ 514 กิโลเมตร ด้านเหนือของเขตเทศบาลมีลำปาวไหลผ่านเป็นแหล่งน้ำสำคัญและเป็นเส้นแบ่งเขตเทศบาล มีพื้นที่รับผิดชอบทั้งหมด 15.02 ตารางกิโลเมตรหรือคิดเป็น 9,387.5 ไร่
# รูปปั้นเหมาเจ๋อตงชิงเหนียน
รูปปั้นเหมาเจ๋อตงชิงเหนียน  หรือ เหมาเจ๋อตงวัยเยาว์  เป็นประติมากรรมรูปปั้นศีรษะของเหมา เจ๋อตง ตั้งอยู่บนเกาะจู๋จึโจว นครฉางชา มณฑลหูหนาน มีความสูง  รัฐบาลประชาชนมณฑลหูหนานเริ่มโครงการก่อสร้างในปี 2007 และสร้างเสร็จในปี 2009 โดยใช้หินแกรนิตจำนวนกว่า 800 ตันจากมณฑลฝูเจี้ยนChangsha Evening News,  青年毛泽东雕塑伫立橘子洲头   รูปปั้นนี้แสดงให้เห็นถึงเหมา เจ๋อตงในวัยเยาว์พร้อมผมยาวสยายพัดไปกับสายลม ซึ่งสร้างความตื่นตาตื่นใจในบรรดาชาวจีนอย่างมากDaily Telegraph New statue of Chairman Mao surprises China An enormous new statue of a young Mao Tse-Tung has shocked China by portraying him with a long mane of windswept hair.
# สัจพจน์การเลือก
ในคณิตศาสตร์ สัจพจน์การเลือก หรือ สัจพจน์ของการเลือก  หรือเรียกโดยย่อว่า AC เป็นสัจพจน์ของทฤษฎีเซตที่กล่าวว่า ผลคูณคาร์ทีเซียนของคอลเลกชั่นของเซตไม่ว่างเป็นเซตไม่ว่าง กล่าวโดยให้เห็นภาพว่า หากมีถุงใส่ของจำนวนหนึ่ง ที่ถุงแต่ละใบมีของอย่างน้อยหนึ่งชิ้น จะสามารถเลือกหยิบของออกมาหนึ่งชิ้นจากถุงแต่ละใบได้ แม้ว่าจะมีถุงเป็นอนันต์ก็ตาม ในเชิงตรรกศาสตร์ สัจพจน์การเลือกกล่าวว่า สำหรับทุกวงศ์ของเซตไม่ว่าง  จะมีวงศ์ของสมาชิก  ที่มีคุณสมบัติว่า  สำหรับทุก  เอิร์นส์ แซร์เมโลเป็นผู้เสนอสัจพจน์การเลือกเป็นคนแรกในปี ค.ศ. 1904 เพื่อใช้พิสูจน์ทฤษฎีบทจัดอันดับดี

เบอร์ทรันด์ รัสเซลล์เสนอคำอธิบายไว้ดังนี้: ถ้ามีรองเท้าเป็นคู่ ๆ อยู่จำนวนหนึ่ง (อาจเป็นอนันต์คู่ก็ได้) คุณสามารถเลือกรองเท้าข้างซ้ายจากแต่ละคู่ได้ และนี่เป็นฟังก์ชันการเลือกที่นิยามได้โดยตรง แต่หากมีถุงเท้าจำนวนไม่จำกัดคู่ (สมมติว่าถุงเท้าไม่มีลักษณะที่จะแยกสองข้างออกจากกันได้) จะเห็นว่าไม่มีวิธีที่ชัดแจ้งว่าจะเลือกถุงเท้าอย่างไรจากแต่ละคู่ โดยไม่ต้องใช้สัจพจน์การเลือก

นักคณิตศาสตร์ส่วนใหญ่ใช้สัจพจน์การเลือกโดยไม่มีข้อโต้แย้งJech, 1977, p. 348ff; Martin-Löf 2008, p. 210. According to  สัจพจน์การเลือกรวมอยู่ในทฤษฎีเซตมาตรฐานที่เรียกว่า ทฤษฎีเซตแซร์เมโล-แฟรงเคิลรวมสัจพจน์การเลือก (ZFC) ซึ่งเป็นทฤษฎีเซตเชิงสัจพจน์มาตรฐานในคณิตศาสตร์ เหตุผลประการหนึ่งที่สัจพจน์นี้ถูกยอมรับเป็นเพราะว่าผลลัพธ์ในคณิตศาสตร์ที่ยอมรับโดยทั่วไปจำนวนหนึ่ง เช่น ทฤษฎีบทของไทโคนอฟ นั้นต้องใช้สัจพจน์การเลือกพิสูจน์ นักทฤษฎีเซตร่วมสมัยยังศึกษาสัจพจน์ที่ขัดแย้งกับสัจพจน์การเลือก เช่น สัจพจน์ของการกำหนด 

ในคณิตศาสตร์บางรูปแบบ เช่นคณิตศาสตร์เชิงการสร้างบางประเภท อาจมีการหลีกเลี่ยงไม่ใช้สัจพจน์การเลือก แม้ว่าจะมีคณิตศาสตร์เชิงการสร้างบางส่วนที่ยอมรับสัจพจน์ของการเลือกก็ตาม

 ข้อความ 
ฟังก์ชันการเลือก (choice function) หรือเรียกอีกอย่างว่าตัวเลือก (selector) หรือการเลือก (selection) คือฟังก์ชัน  ซึ่งนิยามบนคอลเลคชัน  ของเซตที่ไม่เป็นเซตว่าง โดยมีเงื่อนไขว่า สำหรับแต่ละเซต  ใน  จะได้ว่า  เป็นสมาชิกของ  จากนิยามดังกล่าว สัจพจน์การเลือกจะมีรูปแบบเป็น

ในรูปแบบรูปนัย สามารถเขียนสัจพจน์การเลือกได้ดังนี้

 

ดังนั้นนิเสธของสัจพจน์การเลือกจึงกล่าวว่า จะมีคอลเลคชันของเซตไม่ว่างที่ไม่มีฟังก์ชันการเลือก

 ความเป็นอิสระ 
ในปี ค.ศ. 1938 ควร์ท เกอเดิลพิสูจน์ว่านิเสธของสัจพจน์การเลือกไม่ใช่ทฤษฎีบทของระบบ ZF โดยสร้างโมเดลภายใน (inner model) เรียกว่าเอกภพที่สร้างได้ (constructible universe) ที่สอดคล้องกับ ZFC จึงเป็นการพิสูจน์ว่า ZFC ต้องกัน (consistent) ก็ต่อเมื่อ ZF ต้องกัน และในปี ค.ศ. 1963 พอล โคเฮนใช้เทคนิคที่เรียกว่า forcing พิสูจน์ว่าสัจพจน์การเลือกไม่ได้เป็นทฤษฎีบทของ ZF ภายใต้เงื่อนไขว่า ZF ต้องกัน โดยสร้างโมเดลขึ้นมาที่สอดคล้องกับ  ZF¬C (คือ ZF รวมกับนิเสธของสัจพจน์การเลือก) จึงเป็นการพิสูจน์ว่า  ZF¬C ต้องกันเป็น Theorem 1 ใน  ผลลัพธ์ทั้งสองแสดงว่าสัจพจน์การเลือกเป็นอิสระเชิงตรรกะจาก ZF

 ข้อความที่สมมูลกับสัจพจน์การเลือก 
ข้อความด้านล่างสมมูลกับสัจพจน์การเลือกภายใต้ ZF 

 ทฤษฎีบทการจัดอันดับดี
 บทตั้งของซอร์น
 ทฤษฎีบทของไทโคนอฟ
# เทศบาลตำบลหลักเมือง (จังหวัดกาฬสินธุ์)
เทศบาลตำบลหลักเมือง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 4, 6–14 และครอบคลุมพื้นที่บางส่วนของหมู่ที่ 1–3, 5 ของตำบลหลักเมือง (เฉพาะนอกเขตเทศบาลตำบลกมลาไสย) ในอำเภอกมลาไสย จังหวัดกาฬสินธุ์ เดิมมีฐานะเป็นสภาตำบลหลักเมืองใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลหลักเมืองในวันที่ 25 ธันวาคม พ.ศ. 2539 และยกฐานะเป็นเทศบาลตำบลหลักเมือง ในวันที่ 6 กันยายน พ.ศ. 2556 ปัจจุบันในเขตเทศบาลตำบลหลักเมืองมีประชากร 5,913 คน

พื้นที่เทศบาลตำบลหลักเมืองประกอบไปด้วย 14 หมู่บ้านในตำบลหลักเมือง แบ่งเป็นครอบคลุมเต็มพื้นที่ 10 หมู่บ้าน ได้แก่ พื้นที่หมู่ที่ 4 และ 14 บ้านบึงไฮ; หมู่ที่ 6 บ้านเล้า; หมู่ที่ 7 และ 13 บ้านลาด; หมู่ที่ 8 และ 12 บ้านหัวขวา; หมู่ที่ 9 บ้านสว่าง; หมู่ที่ 10 บ้านบึง; หมู่ที่ 11 บ้านหัวหนอง และครอบคลุมพื้นที่บางส่วน 4 หมู่บ้าน ได้แก่ หมู่ที่ 1 บ้านในเมือง; หมู่ที่ 2 บ้านคุ้มใต้; หมู่ที่ 3 บ้านกุดกว้าง; หมู่ที่ 5 บ้านโนนสว่าง ซึ่งบางส่วนอยู่ในพื้นที่เทศบาลตำบลกมลาไสย มีพื้นที่รับผิดชอบ 38.22 ตารางกิโลเมตร หรือคิดเป็นพื้นที่ 23,887.5 ไร่
# ฐัค
ธักกี (,) เป็นคำเรียกการกระทำการ ธัก (, อันธพาล) เป็นอดีตกลุ่มอาชญากรผู้ก่อการโจรกรรมและฆาตกรรมที่ทำงานกันอย่างเป็นระบบ คำว่า thug ในภาษาอังกฤษมีที่มาจากภาษาฮินดี ฐัค (เทวนาครี: ठग,) ซึ่งแปลว่า 'นักต้มตุ๋น' หรือ 'คนโกง' ซึ่งเกี่ยวพันกับคำกริยา ฐัคนะ (thugna; 'หลอกลวง') จากภาษาสันสกฤต สฐค (स्थग ('ฉลาดแกมโกง, กะล่อน, ฉ้อโกง') และ สฐคติ (स्थगति ('ผู้ปิดบัง')

เข้าใจกันว่าฐัคเดินทางไปมากันเป็นกลุ่มทั่วอนุทวีปอินเดีย"Tracing India's cult of Thugs". 3 August 2003. Los Angeles Times. และมีหลายเรื่องเล่าเกี่ยวกับที่มาของกลุ่ม อย่างไรก็ตาม ไม่มีเรื่องไหนที่มีหลักฐานมากพอ หนึ่งในงานเขียนที่บันทึกโดยดี. เอฟ. มัคลอยด์ ระบุว่าฐัคมีต้นกำเนิดมาจากชนเผ่ามุสลิมซึ่งหลบหนีออกจากเดลีหลังไปฆาตกรรมแพทย์คนหนึ่ง อีกเรื่องเล่าระบุว่าฐัคมีที่มาจากตระกูลมุสลิมที่ตัองหลบหนีหลังฆาตกรรมทาสคนโปรดของจักรพรรดิอักบัร ความเชื่อนี้ยังเชื่อว่าต่อมาฐัคแพร่กระจายจากมุสลิมสู่ชาวฮินดู ส่วนตามธรรมเนียมของฐัคเอง เชื่อว่าพวกตนสืบเชื้อสายมาจากกันชรหรืออดีตเจ้าพนักงานในค่ายทหารของจักรวรรดิโมกุล ในขณะที่บางส่วนเชื่อว่าฐัคเกิดจากการที่บริติชเข้าปกครองอินเดียแล้วสลายกองทัพของรัฐท้องถิ่นเดิม

มีการระบุว่าฐัคก่อการโดยปล้นสะดม, หลอกลวง และแขวนคอเหยื่อตามทางหลวง โดยการเข้าร่วมและหลอกลวงผู้เดินทางไปตามเส้นทาง สร้างความไว้เนื้อเชื่อใจและถือโอกาสฆาตกรรมโดยใช้เชือกหรือผ้า จากนั้นจึงขโมยและฝังเหยื่อ ในอินเดียใต้จึงนิยมเรียกฐัคว่าเป็นพวก ผันสิคร (Phansigar; "ผู้ใช้บ่วงเชือก") ฐัคเป็นเป้าหมายในการกำจัดโดยรัฐบาลอังกฤษเจ้าอาณานิคมอินเดียในทศวรรษ 1830 ภายใต้เสนาบดี ลอร์ดวิลเลียม บินทิงค์ และ วิลเลียม เฮนรี สลีมาน

ในแวดวงวิชาการร่วมสมัยเริ่มมีการตั้งข้อสงสัยเกี่ยวกับการมีอยู่ของ ธักกี ในอดีต และนักประวัติศาสตร์จำนวนมากสรุปว่าคำว่า "ธักกี" เป็นสิ่งที่ประดิษฐ์ขึ้นโดยรัฐบาลอังกฤษเจ้าอาณานิคมในเวลานั้น
# รถถังเบา ไทป์ 95 ฮาโกะ
ไทป์ 95 ฮาโกะ  (九五式軽戦車 ハ号, kyūgo-shiki kei-sensha Ha-Gō) เป็นรถถังเบาที่จักรวรรดิญี่ปุ่นใช้ในช่วงสงครามจีน–ญี่ปุ่นครั้งที่สอง ในยุทธการที่ฮาลฮิน กอลซึ่งต่อกรกับสหภาพโซเวียต และในสงครามโลกครั้งที่สอง โดยได้ประจำการในกองทัพของจักรวรรดิญี่ปุ่น, แมนจู, ไทย, สาธารณรัฐจีน, สาธารณรัฐประชาชนจีน และสาธารณรัฐฝรั่งเศสที่ 4
# รถถังแพตตัน
รถถังแพตตัน  อาจหมายถึง

 เอ็ม46 แพตตัน
 เอ็ม47 แพตตัน
 เอ็ม48 แพตตัน
 เอ็ม60 แพตตัน

แพตตัน
หมวดหมู่:จอร์จ เอส. แพตตัน
หมวดหมู่:รถถังหลักของสหรัฐ
# พระเจ้าอุทัยทิตยวรมันที่ 1
พระเจ้าอุทัยทิตยวรมันที่ 1 (, ; สวรรคต 
ค.ศ. 1002) เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 1001 – 1002 เป็นพระเชษฐาของพระเจ้าชยวีรวรมัน เป็นพระราชนัดดาของพระเจ้าชัยวรมันที่ 5 เป็นพระราชปนัดดาของพระเจ้าราเชนทรวรมันที่ 2

พระองค์ทำสงครามกับ พระเจ้าสุริยวรมันที่ 1 พระองค์เป็นพระราชนัดดาในพระเจ้าอินทรวรมันที่ 1 กับนางมเหนทเทวี (มเหสีองค์หนึ่งที่มีเชื้อสายอาณาจักรเจนละ) 
เพื่อชิงราชบัลลังก์เขมร พระเจ้าอุทัยทิตยวรมันที่ 1 สวรรคตระหว่างสงคราม พระอนุชาของพระเจ้าอุทัยทิตยวรมันที่ 1 คือ พระเจ้าชยวีรวรมัน ขึ้นสืบราชบัลลังก์เป็นพระมหากษัตริย์แห่งจักรวรรดิเขมร ทรงทำสงครามเพื่อปกป้องราชบัลลังก์ พระเจ้าสุริยวรมันที่ 1 พ่ายแพ้และยกทัพกลับละโว้ อีก 4 ปีต่อมาทรงยกทัพกลับมาอีกครั้ง พระเจ้าชยวีรวรมันทรงออกรับศึกและสิ้นพระชนม์ในสนามรบ
# ภาวะไม่มีแกมมาโกลบูลินในเลือดที่ถ่ายทอดทางโครโมโซมเพศ
ไม่มีแกมมาโกลบูลินในเลือดที่ถ่ายทอดทางโครโมโซม X (XLA) หรือ ไม่มีแกมมาโกลบูลินในเลือดที่ถ่ายทอดทางโครโมโซมเพศ  หรือ ไม่มีแกมมาโกลบูลินในเลือดแบบบรูตัน  เป็นโรคทางพันธุกรรมที่พบยาก ค้นพบครั้งแรกในปี 1952 โรคส่งผลให้ภูมิคุ้มกันของผู้ป่วยบกพร่องในการต่อสู้กับการติดเชื้อ โรคนี้เป็นภาวะไม่มีแกมมาโกลบูลินในเลือดชนิดถ่ายทอดทางโครโมโซม X จึงเป็นโรคที่พบได้มากในผู้ชาย ผู้ที่ป่วยด้วย XLA พบว่ากระบวนการสร้างเม็ดเลือดขาวไม่มีการผลิตบีเซลล์ที่โตเต็มวัย ส่งผลให้เกิดแกมมาโกลบูลินต่ำหรือไม่มีเลย แกมมาโกลบูลินนี้รสมถึงแอนติบอดี ปกติแล้ว บีเซลล์เป็นส่วนหนึ่งของระบบภูมิคุ้มกันที่ผลิตแอนติบอดี (อิมมูโนโกลบูลิน) ซึ่งช่วยป้องกันร่างกายจากการติดเชื้อผ่านภูมิคุ้มกันแบบฮิวเมอรอล ผู้ป่วย XLA ที่ไม่ได้รับการรักษาจะมีแนวโน้มสูงที่จะติดเชื้อที่รุนแรงและอาจถึงชีวิต 

โรคเกิดจากการมิวเทชั่นที่ยีนบรูตันไทโรซีนไคเนส (Btk) นำไปสู่การขัดขวางการพัฒนาของบีเซลล์ จากระยะพรีบีเซลล์เข้าสู่บีเซลล์ที่ยังไม่เจริญ ฉะนั้นจึงลดการผลิตอิมมูโนโกลบูลินในเลือด ผู้ป่วยมักมาพบแพทย์ในวัยเด็กด้วยการติดเชื้อซ้ำ ๆ โดยเฉพาะจากแบคทีเรียมีแคปซูลหุ้ม ชนิดนอกเซลล์ XLA เป็นโรคที่มีความชุกต่ำ สามารถพบได้ในทารกเกิดใหม่ 1 ใน 200,000 คน และอยู่ที่ 1 ต่อ 100,000 ในทารกเกิดใหม่เพศชาย โดยไม่มีพรีดิสพอซิชั่นในทางชาติพันธุ์ 

การรักษา XLA ใช้การถ่ายออนติบอดีเข้าร่างกายผู้ป่วย การรักษาด้วยแกมมาโกลบูลินนี้ไม่สามารถกู้คืนบีเซลล์ได้ แต่เพียงพอที่จะลดความรุนแรงของโรคและโอกาสติดเชื้อผ่านการให้ภูมิคุ้มกันรับมาจากแอนติบอดีที่ได้รับจากภายนอกร่างกายX-Linked Agammaglobulinemia Patient and Family Handbook for The Primary Immune Diseases. Third Edition. 2001. Published by the Immune Deficiency Foundation

มิวเทชั่นที่ก่อโรค XLA อยู่บนโครโมโซม X (Xq21.3-q22) บนตำแหน่งยีนตัวเดียวที่ค้นพบในปี 1993 XLA มีการอธิบายไว้ครั้งแรกโดยออกเดิน บรูตัน ในงานวิจัยชิ้นสำคัญที่เผยแพร่ในปี 1952 อธิบายกรณีเด็กชายที่ไม่สามารพัฒนาภูมิคุ้มกันเพื่อรับมือกัยโรคติดเชื้อที่พบได้ทั่วไปในวัยเด็ก. Reproduced in
# รายชื่อนายกรัฐมนตรีในสมเด็จพระเจ้าจอร์จที่ 6
รายชื่อนายกรัฐมนตรีในสมเด็จพระเจ้าจอร์จที่ 6 ระหว่างวันที่ 11 ธันวาคม 1936 ถึง 6 กุมภาพันธ์ 1952

รายชื่อนายกรัฐมนตรี

ออสเตรเลีย
No.PortraitNameDate of ascension/Took officeDate of death/Left office 1 60px Joseph Lyons 6 January 1932 7 April 1939 2 60px Sir Earle Page 7 April 1939 26 April 1939 3 60px Robert Menzies 26 April 1939 28 August 1941 4 60px Arthur Fadden 28 August 1941 7 October 1941 5  60px จอห์น เคอร์ติน 7 October 1941 5 July 1945 6 60px Frank Forde 6 July 1945 13 July 1945  7 60px Ben Chifley 13 July 1945 19 December 1949 8 60px Robert Menzies 19 December 1949 26 January 1966

แคนาดา
No.PortraitNameDate of ascension/Took officeDate of death/Left office 1 60px วิลเลียม ไลอัน แมกเคนซี คิง 23 October 1935 15 November 1948 2 60px Louis St. Laurent 15 November 1948 21 June 1957

ซีลอน
No.PortraitNameDate of ascension/Took officeDate of death/Left office 1 60px Don Stephen Senanayake 24 September 1947 22 March 1952

อินเดีย
No.PortraitNameDate of ascension/Took officeDate of death/Left office 1 60px ชวาหะร์ลาล เนห์รู 15 August 1947 26 January 1950 (Republic of India)

เสรีรัฐไอริช
No.PortraitNameDate of ascension/Took officeDate of death/Left office 1 60px เอมัน เดฟเลอรา 11 December 1936 18 February 1948 2 60px John A. Costello 18 February 1948 18 April 1949 (Republic of Ireland Act 1948)

มอลตา
No.PortraitNameDate of ascension/Took officeDate of death/Left office 1  Paul Boffa 4 November 1947 26 September 1950 2 60px Enrico Mizzi 26 September 1950 20 December 1950 3  Giorgio Borġ Olivier 20 December 1950 11 March 1955

นิวซีแลนด์
No.PortraitNameDate of ascension/Took officeDate of death/Left office 1 60px Michael Joseph Savage 11 December 1936 27 March 1940 2 60px Peter Fraser 27 March 1940Acting to 1 April 1940 13 December 1949 3 60px Sidney Holland 13 December 1949 20 September 1957

ไอร์แลนด์เหนือ
No.PortraitNameDate of ascension/Took officeDate of death/Left office 1 60px James Craig 11 December 1936 24 November 1940 2 60px J. M. Andrews 24 November 1940 1 May 1943 3  Basil Brooke 1 May 1943 26 March 1963

ปากีสถาน
No.PortraitNameDate of ascension/Took officeDate of death/Left office 1 60px Liaquat Ali Khan 14 August 1947 16 October 1951

แอฟริกาใต้
No.PortraitNameDate of ascension/Took officeDate of death/Left office 1 60px J. B. M. Hertzog 11 December 1936 5 September 1939 2 60px Jan Smuts 5 September 1939 4 June 1948 3 60px Daniel François Malan 4 June 1948 30 November 1954

เซาเทิร์นโรดีเชีย
No.PortraitNameDate of ascension/Took officeDate of death/Left office 1 60px Godfrey Huggins 12 September 1933 7 September 1953

สหราชอาณาจักร
No.PortraitNameDate of ascension/Took officeDate of death/Left office 1 60px สแตนลีย์ บอลดวิน 7 June 1935 28 May 1937 2 60px เนวิล เชมเบอร์ลิน 28 May 1937 10 May 1940 3 60px วินสตัน เชอร์ชิล 10 May 1940 26 July 1945 4 60px เคลเมนต์ แอตต์ลี 26 July 1945 26 October 1951 (3) 60px วินสตัน เชอร์ชิล 26 October 1951 5 April 1955

ดูเพิ่ม
 จักรวรรดิบริติช
 ราชาธิปไตยภายใต้รัฐธรรมนูญ
 เครือจักรภพแห่งประชาชาติ
 ประเทศในเครือจักรภพ
# ทฤษฎีบทบ็อลท์ซาโน-ไวเออร์ชตราส
ในคณิตศาสตร์โดยเฉพาะในการวิเคราะห์เชิงจริง ทฤษฎีบทบ็อลท์ซาโน-ไวเออร์ชตราส เป็นทฤษฎีบทพื้นฐานเกี่ยวกับการลู่เข้าของลำดับในปริภูมิยูคลิเดียน Rn  โดยกล่าวว่า ทุกลำดับมีขอบเขตใน Rn  จะมีลำดับย่อยที่ลู่เข้าBartle and Sherbert 2000, p. 78 (for R). อีกนัยหนึ่งคือ สับเซตของ Rn จะเป็นเซตกระชับเชิงลำดับ (sequentially compact) ก็ต่อเมื่อเซตนั้นเป็นเซตปิดและมีขอบเขตFitzpatrick 2006, p. 52 (for R), p. 300 (for Rn). ทฤษฎีบทนี้บางครั้งเรียกว่า ทฤษฎีบทความกระชับเชิงลำดับFitzpatrick 2006, p. xiv.

ทฤษฎีบทนี้ตั้งชื่อตาม แบร์นาร์ท บ็อลท์ซาโน และ คาร์ล ไวเออร์ชตราส

 ประวัติความเป็นมาและความสำคัญ 
ทฤษฎีบทบ็อลท์ซาโน-ไวเออร์ชตราสตั้งชื่อตามนักคณิตศาสตร์ แบร์นาร์ท บ็อลท์ซาโน และ คาร์ล ไวเออร์ชตราส โดยพิสูจน์ครั้งแรกได้โดยบ็อลท์ซาโนในปี ค.ศ. 1817 ใช้เป็นบทตั้งในการพิสูจน์ทฤษฎีบทค่าระหว่างกลาง ประมาณห้าสิบปีต่อมา ไวเออร์ชตราสเห็นว่าทฤษฎีบทนี้มีความสำคัญในตัวมันเองและพิสูจน์ได้อีกครั้งหนึ่ง นับแต่นั้นมาจึงได้กลายเป็นทฤษฎีบทสำคัญในคณิตวิเคราะห์

 ข้อความ 

 พิสูจน์ 
ก่อนอื่นเราพิสูจน์ทฤษฎีบทนี้สำหรับ  (เซตของจำนวนจริง) ซึ่งในกรณีนี้เราสามารถใช้การเรียงลำดับของจำนวนจริงบน  ได้ ทำให้ได้บทตั้งต่อไปนี้

เราจะพิสูจน์ทฤษฎีบทบ็อลท์ซาโน-ไวเออร์ชตราส สมมติว่า  เป็นลำดับมีขอบเขต ใน  โดยบทตั้งข้างต้นจะมีลำดับย่อยทางเดียวซึ่งแน่นอนว่าจะต้องมีขอบเขตด้วย จากทฤษฎีบทการลู่เข้าทางเดียวลำดับย่อยนั้นต้องลู่เข้า

สำหรับกรณีทั่วไป  จะพิสูจน์ได้ดังนี้ กำหนดลำดับมีขอบเขตใน  ลำดับที่ได้จากพิกัดตัวแรกจะเป็นลำดับของจำนวนจริงที่มีขอบเขต ดังนั้นจะมีลำดับย่อยที่ลู่เข้าจากผลข้างต้น จากนั้นเราสามารถหาลำดับย่อของลำดับย่อยนั้นที่พิกัดที่สองลู่เข้า ทำเช่นนี้ไปเรื่อย ๆ จนครบจำนวนพิกัด  ครั้ง จะได้ลำดับย่อยของลำดับเดิมที่สมาชิกในแต่ละคู่อันดับลู่เข้า ดังนั้นลำดับย่อยนี้ลู่เข้า

 บทพิสูจน์แบบอื่น 
ทฤษฎีบทบ็อลท์ซาโน-ไวเออร์ชตราส์มีบทพิสูจน์อีกหลายแบบ ตัวอย่างด้านล่างใช้การแบ่งครึ่งช่วงGarling 2013, pp. 94-95  เราเริ่มต้นด้วยลำดับที่มีขอบเขต  :เนื่องจากเราลดความยาวของช่วงลงครึ่งหนึ่งในแต่ละขั้นตอน ลิมิตของความยาวช่วงจึงเป็นศูนย์ โดยทฤษฎีบทช่วงซ้อน ซึ่งกล่าวว่าว่าถ้า  เป็นลำดับของช่วงปิดที่มีขอบเขต (โดยที่) แล้วอินเตอร์เซคชัน  จะไม่เป็นเซตว่าง เราจะพิสูจน์ว่า  เป็นจุดเกาะกลุ่มของ 

กำหนดย่านใกล้เคียง  ของ  ใด ๆ มา  เนื่องจากความยาวของช่วงลู่เข้าสู่เป็นศูนย์ จึงมีช่วง ที่เป็นสับเซตแท้ของ   เนื่องจาก  บรรจุสมาชิกของ  เป็นจำนวนอนันต์จากการสร้าง และ , ดังนั้น  บรรจุสมาชิกมากมายนับไม่ถ้วนของลำดับ ทำให้ได้ว่า  เป็นจุดเกาะกลุ่มของ  ดังนั้นจึงมีลำดับย่อยของ  ที่ลู่เข้า
# เซาตูแม (แก้ความกำกวม)
เซาตูแม (ภาษาโปรตุเกสแบบยุโรป) หรือ เซาโตแม (ภาษาโปรตุเกสแบบบราซิล) หมายถึงโธมัสอัครทูต และอาจสื่อถึงสถานที่ต่อไปนี้:

ประเทศเซาตูแมอีปริงซีป:
เซาตูแม เมืองหลวงของประเทศเซาตูแมอีปริงซีป
เกาะเซาตูแม เกาะในประเทศเซาตูแมอีปริงซีป
ประเทศบราซิล:
เซาโตแม (รัฐปารานา)
เซาโตแม (รัฐฮิวกรันจีดูนอร์ชี)
เซาโตแมดัสเลตรัส เมืองท่องเที่ยวในรัฐมีนัชเจไรช์
ประเทศโปรตุเกส:
เซาตูแมดึอาบาเซา เขตการปกครองท้องถิ่นในเขตเทศบาลเมืองกีมาไรช์
ประเทศอินเดีย:
เจนไน เคยมีชื่อเรียกว่า "เซาตูแม" ในช่วงที่อยู่ภายใต้ของการควบคุมของโปรตุเกส
# เซ็กส์ (เพลงเดอะไนน์ทีนเซเวนตีไฟฟ์)
"เซ็กส์"  เป็นเพลงของวงดนตรีอังกฤษ  เดอะไนน์ทีนเซเวนตีไฟฟ์ จากเอกซ์เทนเดดเพลย์ชุดที่สองของพวกเขาในชื่อเดียวกัน (2012) และสตูดิโออัลบัมเปิดตัวที่มีชื่อเดียวกับวง (2013) เพลงเขียนโดยสมาชิกวง จอร์จ แดเนียล, แมทธิว เฮลี, แอดัม ฮันน์ และรอสส์ แมกดอนัลด์ ซึ่งได้ผลิตเพลงเวอร์ชันอีพีร่วมกับไมเคิล และรอเบิร์ต โคลส์ ในขณะที่ ไมก์ ครอสซีย์ ร่วมผลิตเพิ่มเติมด้วย เวอร์ชันอัลบัม ผลิตโดยครอสซีย์และเดอะไนน์ทีนเซเวนตีไฟฟ์ ออกจำหน่ายเป็นซิงเกิลนำเมื่อวันที่ 23 สิงหาคม 2013 ผ่านสังกัดเดอร์ตีฮิต, โพลีดอร์ และวาแกรนต์

ในด้านดนตรี "เซ็กส์" เป็นเพลงแนวอินดีร็อก, อินดีป็อป และอีโมที่มีองค์ประกอบของบริตป็อป, พาวเวอร์ป็อป และป็อปพังก์ บอกเล่าประเด็นเกี่ยวกับการร่วมเพศและความสัมพันธ์ที่จงรักภักดี เนื้อร้องแสดงถึงอารมณ์รุนแรงภายในของวัยรุ่น ความต้องการทางเพศ และการนอกใจ หลังถูกปล่อยออกมา เพลงได้รับคำวิจารณ์ในเชิงบวกจากนักวิจารณ์ดนตรีร่วมสมัย ขึ้นถึงอันดับที่ 34 บนชาร์ตซิงเกิลแห่งสหราชอาณาจักร และอันดับที่ 35 บนชาร์ต บิลบอร์ด ออลเทอร์นาทิฟแอร์เพลย์

 ชาร์ต 
 ชาร์ต (2013) ตำแหน่งสูงสุด
# สโมสรวอลเลย์บอลพยัคฆ์ เซนเซ
สโมสรวอลเลย์บอลพยัคฆ์ เซนเซ เป็นสโมสรวอลเลย์บอลในประเทศไทย ตั้งอยู่ที่จังหวัดสมุทรปราการ ปัจจุบันลงแข่งขันในวอลเลย์บอลไทยแลนด์ลีก

สโมสรก่อตั้งขึ้นเมื่อปี พ.ศ. 2564 และได้ส่งทีมเข้าร่วมการแข่งขันวอลเลย์บอลโปรชาเลนจ์ 2021 หลังจากนั้นสโมสรได้ตำแหน่งชนะเลิศจากรายการนี้ ทำให้ได้เลื่อนชั้นขึ้นมาแข่งขันในวอลเลย์บอลไทยแลนด์ลีก ฤดูกาล 2021-22

 เกียรติประวัติและผลงาน 
 การแข่งขันในประเทศ 
วอลเลย์บอลโปรชาเลนจ์
 ชนะเลิศ (1): 2021

 ผลการแข่งขันลีก 
ลีก
|style="width:6em;"|อันดับที่จำนวนทีม
|style="width:4em;"|แมตช์ชนะ
|style="width:4em;"|แพ้ ไทยแลนด์ลีก ฤดูกาล 2021–22581257ฤดูกาล 2021–2288707

 รายชื่อผู้เล่นชุดปัจจุบัน 
 หมายเลข  ชื่อ  ตำแหน่ง  ส่วนสูง  วันเกิด (ค.ศ.)  หมายเหตุ 1  กิตติกานต์ ขุนทอง  ตัวบล็อกกลาง  184     3   จักรพงศ์ ทองกลาง  ตัวรับอิสระ  173    5  สุทธิพงศ์ หาญสุโพธิ์  ตัวตบตรงข้าม  189     6  ณัฐพงษ์ แสงอินทร์  ตัวตบตรงข้าม  167    10  เกียรติภูมิ รามสิน  ตัวตบตรงข้าม  196    11  ศุภชัย ศรีภูมิ  ตัวตบหัวเสา  190     12  อนันดา กลิ่นหอม  ตัวตบหัวเสา  193     13  ยศพล วัฒนะ  ตัวเช็ต  192    14  เทพทัต อรรถสาร  ตัวตบตรงข้าม  188    16  ศิวกรณ์ ดาด้วง  ตัวบล็อกกลาง  182    18   ไชยภัทร จิตต์ณรงค์  ตัวตบตรงข้าม  189    19  ภาสกร สารรัตนะ  ตัวตบหัวเสา  171     22   ชัยพิพัฒน์ บัวเกษ  ตัวตบตรงข้าม  182    23   บุญญฤทธิ์ เปรมศิริ  ตัวตบหัวเสา  172    39  อรรถพล สอนดี  ตัวตบตรงข้าม  180    49  ปิยะวัฒน์ กลมวง  ตัวรับอิสระ  170    59  กฤษฎา สมคะเน (C)   ตัวตบหัวเสา  190    66  อภิสิทธิ์ ทาแปง  ตัวตบหัวเสา  178     69  อนุชัย ทองสิทธิ์  ตัวเช็ต  181     88  ภัสสิษฐ์ สุวรรณศักดิ์  ตัวบล็อกกลาง  184     ข้อมูล ณ เดือนพฤศจิกายน พ.ศ. 2565

 รายชื่อผู้เล่นฤดูกาลก่อนหน้า 
 รายชื่อผู้เล่นฤดูกาล 2021–2022 หมายเลข  ชื่อ  ตำแหน่ง  ส่วนสูง  วันเกิด (ค.ศ.)  หมายเหตุ 2  เกียร์ติศักดิ์ ศรีคำ  ตัวเช็ต  175     3  สิทธิศักดิ์ จอยพุก  ตัวตบหัวเสา  187     5  ศุภชัย ประจง  ตัวบล็อกกลาง  185     6  ณัฐพงษ์ แสงอินทร์  ตัวตบตรงข้าม  162    7  ศิริเทพ พัศดุ  ตัวตบหัวเสา  185    8  กฤษฎา สมคะเน  ตัวตบหัวเสา  190    9  สุทธิกานต์ สีลาออน  ตัวบล็อกกลาง  188    10  รัชชานน ไชชลาแสง  ตัวตบตรงข้าม  185    11  วิสันต์ ทองลักษ์ (C)  ตัวบล็อกกลาง  193    12  สุวิทย์ อาบูบาก้า โซว์   ตัวตบตรงข้าม  195    13  ยศพล วัฒนะ  ตัวเช็ต  192    16  ศิวกรณ์ ดาด้วง  ตัวบล็อกกลาง  182    18   มนตรี พ่วงลิบ  ตัวรับอิสระ  167   19   พีระภัทร พรมจารย์  ตัวตบตรงข้าม  186    21   จักรวรรดิ์ สออนรัมย์  ตัวบล็อกกลาง  190    23   จักรพงศ์ ทองกลาง  ตัวรับอิสระ  173   ข้อมูล ณ วันที่ 30 พฤศจิกายน พ.ศ. 2564
# อิทธิพัทธ์ ฐานิตย์
อิทธิพัทธ์ ฐานิตย์ (เกิด 4 สิงหาคม พ.ศ. 2538) ชื่อเล่น ก็อต เป็นนักแสดงและนายแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

 ประวัติ 
อิทธิพัทธ์ เกิดเมื่อวันที่ 4 สิงหาคม พ.ศ. 2538 ที่ จังหวัดสมุทรปราการ ประเทศไทย มีน้องสาวชื่อ เกด พัทร์ธีรา ฐานิตย์ จบการศึกษาระดับปริญญาตรีจาก คณะนิเทศศาสตร์ มหาวิทยาลัยอัสสัมชัญ เขามีแบรนด์เสื้อผ้าของตัวเองชื่อว่า XXG store  

ชีวิตส่วนตัวคบหากับ ริชชี่-อรเณศ ดีคาบาเลส นักแสดงและอดีตนักแบดมินตันที่พบรักจากการแสดงละคร ซ่อนเงารัก

 ผลงาน 
ละคร/ซีรีส์
 ปี  เรื่อง  บทบาท  ช่อง  หมายเหตุ 2560  พ่อบ้านใจกล้าสตอรี่  บอม  ช่องเวิร์คพอยท์  รับเชิญ 2Moons The Series เดือนเกี้ยวเดือน ซีซั่น 1  พนา ก้องธานินทร์ (หมอป่า)  ช่องวัน 31  2562  ลิขิตรักข้ามดวงดาว  สกาย ช่อง 3  2563  ซ่อนเงารัก  เหนือเมฆ ศิราพาณิชย์ (เหนือ)   2565  คู่เวร   วายุ ชัยวัฒน์ (วายุ)  สายลับลิปกลอส  ดนุภพ  Finding The Rainbow สุดท้าย… ที่ปลายรุ้ง  นนท์  วิว 

ซิตคอม
 ปี  เรื่อง  บทบาท  ช่อง  หมายเหตุ 2561  น้องใหม่ร้ายบริสุทธิ์ เดอะซีรีส์ ตอน I AM YOU สู้เพื่อฝัน  ยู  ช่อง 3  

 มิวสิกวิดีโอ 
+ปี                 เพลง                    ศิลปิน   2559ไม่เดียงสาBIG ASS